open-index/open-wikipedia-markdown huggingface dataset:
Manchesterin isku 2017

**Manchesterin isku 2017** oli itsemurhaisku, joka tapahtui Manchesterissa, Manchester Arenalla 22. toukokuuta 2017 ja joka tappoi 23 ihmistä. Noin puoli yhdeltätoista illalla Britannian aikaa yhdysvaltalainen pop-artisti Ariana Grande oli juuri päättänyt konserttinsa kun monitoimihallin sisäänkäynnin aulassa räjähti. Poliisin mukaan iskun tekijä oli 22-vuotias Salman Ramadan Abedi. Hän oli libyalaistaustainen, Manchesterissa syntynyt Salfordin yliopiston opiskelija. Hänellä on kolme sisarusta.

Itse tehtyyn pommiin oli lisätty nauloja, pultteja ja metallirojua sen tuhovaikutuksen lisäämiseksi. Iskussa kuoli 22 henkilöä ja ainakin 120 haavoittui. Iskussa kuoli monenikäisiä ihmisiä, myös lapsia. Nuorin iskussa kuollut oli 8-vuotias. Terroristijärjestö Isis sanoi olleensa iskun takana.

Poliisi pidätti toukokuun loppuun mennessä yhteensä kuusitoista henkilöä iskuun liittyen, muun muassa tekijän isän ja veljen Tripolissa Libyassa. Yksi pidätetyistä oli nainen. Heistä kaksi vapautettiin ilman syytteitä. Englannin tiedustelupalvelua oli varoitettu kolmesti Abedin ääriajattelusta. Abedin oli pyytänyt perheeltään teolleen anteeksiantoa päivää ennen iskua.

Abedin asunnon kotietsinnässä löytyi runsaasti pommien valmistamiseen tarvittavia kemikaaleja ja osia.

Marraskuussa 2017 brittimedialle vuotanut asiakirja paljasti, että terrori-iskun pelastustyöt viivästyivät tietokatkon vuoksi lähes kaksi tuntia.

## Lähteet
Sega Model 1

**Sega Model 1** on Segan vuonna  julkaisema kolikkopelialusta.

Alusta mahdollisti reaaliaikaisen 3D-grafiikan videopeleissä ennen kilpailijoita. 

Alustalla saivat alkunsa tunnetut pelit ja pelisarjat kuten *[[Virtua Fighter]]*, *[[Virtua Racing]]* ja *[[Star Wars Arcade]]*.

Alustan seuraaja on Sega Model 2.

## Tekniset tiedot
* Suoritin: NEC V60 @ 16 MHz
* Apusuoritin: 3× Zilog Z80 @ 4 MHz
* Näyttöpiiri: 5× Fujitsu TGP MB86233 DSP, Sega 837‑7894 171‑6080D Video PCB
* Äänisuoritin: Toshiba TMP68000N‑10 (Motorola 68000) @ 10 MHz
* Äänipiiri: 2× Sega 315‑5560 Custom MultiPCM
* keskusmuisti: 2776 KB (laajennettavissa 39166 KB asti)

## Lähteet
Dupont Lajoie

**Dupont Lajoie** on vuonna 1975 ensi-iltansa saanut Yves Boissetin ohjaama ranskalainen draamaelokuva, jonka pääosissa ovat Jean Carmet, Pierre Tornade, Pino Caruso ja Jean Bouise. Elokuvan käsikirjoituksen laativat Yves Boisset, Jean-Pierre Bastid, Jean Curtelin ja Michel Martens. Elokuvan käsikirjoitus julkaistiin romaanina vuonna 1975. Elokuvan tuottajina olivat Gisèle Rebillon ja Catherine Winter.

*Dupont Lajoie* sai inspiraationsa tosielämän 1970-luvun alun rasistisista murhista, jotka tapahtuivat eteläisessä Ranskassa, erityisesti Marseillessa kesällä 1973. Elokuva kilpaili vuoden 1975 Berliinin elokuvajuhlilla, missä Yves Boisset oli ehdokkaana pääkilpailussa parhaan elokuvan Kultaisen karhun saajaksi. Boisset palkittiin muun muassa tuomariston Hopeisella karhulla.

## Juoni

Pariisilaisen kahvilan omistaja Georges Lajoie (Jean Carmet), hänen vaimonsa Ginette (Ginette Garcin) ja heidän poikansa Léon (Jacques Chailleux) matkustavat jokakesäiselle lomalleen Louloun (Robert Castel) leiripaikkaan Ranskan Rivieralle. Paikalla he tapaavat vanhat ystävänsä, Schumacherit (Michel Peyrelon ja Odile Poisson) ja Colinit (Pierre Tornade, Pascale Roberts ja Isabelle Huppert). Colinien tytär Brigitte (Huppert) on kasvanut kauniiksi nuoreksi naiseksi, jota Georges alkaa silmäillä. Eräänä päivänä Georges ja Brigitte jäävät kahden kesken, jolloin Georges yrittää raiskata hänet. Kun Brigitte tappelee vastaan, Georges yrittää saada hänet ruotuun lyömällä tätä. Georges kuitenkin vahingossa tappaa Brigitten, jonka jälkeen hän hätääntyneenä piilottaa tytön ruumiin lähelle arabialaisten maahanmuuttajatyöntekijöiden parakkeja. Kun Brigitten ruumis löydetään, Georges alkaa levittää huhua, että arabit murhasivat tytön ja yllyttää lynkkausjoukkoa arabien kimppuun. Hetken ajan tilanne näyttää siltä, että Georges, hyvin tavallinen mies, saa vieritettyä rikoksensa muiden harteille.

## Näyttelijät

## Tuotanto
*Dupont Lajoie* kuvattiin lähinnä Fréjusin kunnassa Varin departementissa. Elokuvan tuotantoyhtiönä oli Sofracima. Elokuvan kuvauksia riivasivat ulkopuolisten aiheuttamat väkivaltaisuudet, sillä elokuvan aihe oli kuvauksien aikaan Varissa vielä hyvin arkaluonteinen.

## Julkaisu
*Dupont Lajoie* sai ensi-iltansa Ranskassa 26. helmikuuta 1975, oli Cinema International Corporationin (CIC) teatterilevittämä ja keräsi teatterikierroksensa aikana 1 454 541 katsojaa; elokuva oli Ranskassa vuoden 1975 25. katsotuin elokuva. Kuten myös elokuvan kuvauksissa, väkivaltaisuudet elokuvan ympärillä jatkuivat vielä julkaisunkin aikaan. Useat *Dupont Lajoien* esitykset jouduttiin perua levottomuuksien vuoksi.

*Dupont Lajoie* julkaistiin ensimmäisen kerran DVD:lle Ranskassa 2. elokuuta 2007.

## Palkinnot ja ehdokkuudet

## Lähteet

## Aiheesta muualla
* 
* 
* 
* ''Dupont Lajoie'' AlloCinéssä 
* ''Dupont Lajoie'' UniFrancessa 
* ''Dupont Lajoie'' JP’s Box-Officessa
Tert-butyylibentsoehappo

**''tert''-Butyylibentsoehappo** eli **4-''tert''-butyylibentsoehappo** (C11H14O2) on aromaattisiin karboksyylihappoihin kuuluva orgaaninen yhdiste. Yhdistettä voidaan käyttää hartsien ja muiden polymeerien valmistuksessa.

## Ominaisuudet
Huoneenlämpötilassa *tert*-butyylibentsoehappo on väritöntä kiteistä ainetta. Se ei liukene veteen, mutta liukenee moniin orgaanisiin liuottimiin esimerkiksi etanoliin ja aromaattisiin hiilivetyihin. Yhdiste on heikko happo ja sen happovakion arvo on 6,99·10-7 mol/l.

## Valmistus ja käyttö
tert-Butyylibentsoehappoa valmistetaan hapettamalla tert-butyylitolueenia. Yhdistettä käytetään alkydihartsien ja polyestereiden valmistuksessa kontrolloimaan polymeeriketjun pituutta sillä yhdisteessä on vain yksi reagoiva karboksyylihapporyhmä. tert-Butyylibentsoehappo voidaan pelkistää hajusteena käytettäväksi *tert*-butyylibentsaldehydiksi vedyttämällä. Tämän lisäksi ainetta voidaan käyttää korroosionestoaineena ja lisäaineena leikkuunesteissä.

## Lähteet
Tunturi Break

**Tunturi Break** Tunturin valmistama pienehkö mopomalli, Break ei ollut mikään myyntimenestys tossumopomarkkinoilla. Sitä valmistettiin vuosina 1985-1987. Moottorina toimi Puch:in PUCH VZ 50 N4 moottori, eli sama, kuin esimerkiksi Super Sportissa. Breakia tehtiin noin 700kpl ja ne ovat nykyään harvinaisia. Break eroaa muista "tossumopoista" 12-tuumaisilla vanteilla. Breakista on tehty myös valuvanteinen "L-malli" (punainen runko, musta tankki ja sivuposket, kääntyvät jalkatapit, uusi vaihdevipu, 3-levyinen kytkin (1985-1986 2-levyinen), tehtiin vain vuonna 1987), joka on todella harvinainen. Vuoden 1985 Breakissa oli tähtitarrat tankissa ja poskissa, 1986-1987 raidalliset tarrat vain tankissa.
Guillaume Gründler

**Guillaume Gründler** (s. 3. tammikuuta 1989) on ranskalainen juristi ja karateka. Hän saavutti aktiiviurallaan Kyokushinin Euroopan-mestaruuden kahdesti ja sijoittui parhaimmillaan MM-kilpailussa seitsemänneksi.

## Kilpaura
Gründler saavutti ensimmäisen Ranskan mestaruuden 2009, voitettuaan loppuottelussa David Derycken. Myöhemmin hän voitti myös Espanjan Openin kevytsarjassa.

Toukokuussa 2010 hän osallistui EM-kilpailuihin Romaniassa, jossa Gründlerin kisat päättyivät välieriin.

Sittemmin hän voitti Ranskan cupin 2011 kevytsarjassa ja keskisarjassa 2012, jossa hän voitti loppuottelussa Lucian Gogonelin.

Gründler voitti Euroopan-mestaruuden kevytsarjassa 2013. Hän voitti loppuottelussa Kiril Zuborevin. Seuraavana vuonna 2014 hän saavutti hopeaa Ranskan cupissa jouduttuaan jättämään loppuottelun väliin lääkärin kehotuksesta. Vuotta myöhemmin Gründler voitti Berliinissä uransa toisen Euroopan-mestaruuden ruskea vöisenä. Hän voitti loppuottelussa Anton Khizhinskyn. Mestaruuden jälkeen marraskuussa 2015 Gründler oli mukana World Open -turnauksessa.

Kaksi vuotta myöhemmin Gründler oli huhtikuussa mukana MM-kisoissa Japanissa, jossa hän putosi jatkosta ensimmäisellä kierroksella hävittyään Ilias Astamiroville. Hän sijoittui lopulta seitsemänneksi. Toukokuussa Gründler saavutti kotikisoissa Ranskassa EM-pronssia. Hän osallistui myöhemmin marraskuussa Japanin mestaruuskilpailuihin mutta jäi 32 parhaan ulkopuolelle.

2019 toukokuussa Gründler saavutti EM-pronssia Puolassa.

## Lähteet
Danny Peyronel

**Danny Peyronel** (syntymänimeltään **Daniel Augusto Peyronel**) (s. 15. marraskuuta 1953 Buenos Aires, Argentiina) on brittiläinen muusikko, joka tunnetaan parhaiten UFOn kosketinsoittajana vuosina 1975–1976 sekä hard rock -yhtye Heavy Metal Kidsin entisenä kosketinsoittajana.

Ollessaan UFOn jäsen Peyronel osallistui kappaleiden tekoon, vaikka hän soitti ainoastaan yhdellä yhtyeen albumilla, *[[No Heavy Petting]]illä* (1976).

## Lähteet
Zarch

**Zarch** on David Brabenin kehittämä tietokonepeli, joka on julkaistu vuonna  Acorn Archimedes -tietokoneelle. Rajoitettu versio pelistä nimellä **Lander** seurasi tietokoneen mukana. Peli on myöhemmin julkaistu muille alustoille nimellä **Virus**. Muilla alustoilla, kuten Atari ST:llä, värimäärä on pudotettu Archimedeellä käytetystä 256:sta 16:een väriin suorituskyvyn vuoksi.

## Pelaaminen
Pelissä on tavoitteena puolustaa maa-planeettaa hyökkäävältä muukalaisrodulta ja sen levittämältä virukselta. Pelissä ohjataan hiirellä alusta, jolla voi ampua vastustajia ja jossa polttoaine kuluu lennon aikana. Alus tuhoutuu törmätessään maahan tai vastustajien ampumisesta. Pelin ohjausmenetelmän oppimista on sanottu vaikeaksi.

## Tekniikka
Peli oli aikanaan teknisesti edistyksellinen käyttäessään varjostettua vektorigrafiikkaa. Menetelmää on käytetty myöhemmin useissa muissa tietokone- ja konsolipeleissä ennen teksturoinnin yleistymistä. Pelin sanotaan olevan ensimmäinen 3D-valaistusta ja -varjostusta käyttävä peli, joka myös generoi varjosiluetit ajonaikaisesti. 
Pelissä on myös käytetty *[[partikkeliefekti|partikkeliefektejä]]* (*hiukkasefektejä*) eri tarkoituksiin, kuten aluksen työntövoiman esittämiseen. Efektin käyttö on myöhemmin yleistynyt.

Braben oli kehittänyt 3D-maastolle algoritmeja *Eliten* seuraajaa varten mutta ne eivät olleet BBC Microlla erityisen nopeita eivätkä hyvännäköisiä. Kuultuaan Acornin tulevasta tietokoneesta hän teki aikarajan vuoksi tekniikkademoksi *Landerin* parissa kuukaudessa.  Samaa maastotekniikkaa on käytetty myös peleissä *[[Conqueror (videopeli)|Conqueror]]* ja *[[Zeewolf]]*.

## Vastaanotto
Amiga Power -lehdessä vuonna 1991 peli oli viidentenä parhaiden Amiga-pelien listalla. Peli on voittanut *16 bit Game of the Year* -palkinnon vuonna 1988.

## Lähteet

## Aiheesta muualla
* 
*
Suininki

**Suininki** on Pohjois-Pohjanmaalla Kuusamossa lähellä Venäjän rajaa sijaitseva järvi.

## Maantietoa
Järven pinta-ala on 2&nbsp;170 hehtaaria eli 21,7 km². Se on 14,9 kilometriä pitkä ja 5,1 kilometriä leveä. Järvellä on kaksi järvenselkää. Isoselkä sijaitsee järven länsipäässä. Siitä erkanee Hoikkaniemen molemmalle puolelle kaksi lahtimaista järvenosaa, josta pohjoisempaa kutsutaan Varisseläksi. Varisselkä jatkaa itään aluksi Lehdonsalmena ja sitten Kiviperänä. Kaakkoon työntyvää Isoselän alueesta erottuu Korpilahti ja Multaslahti. Järvi on sokkeloinen ja se on yleensä reilusti yli kilometrin leveä, mutta Isoselän kodalla se on kolmen kilometrin levyinen. Isoselän länsipäässä sijaitsevat Rytilampi ja Kurikkalampi, jotka ovat lahtimaisia tai jopa erillisen järvien tapaisia kuroutumia.

Järvi on luodattu ja siitä on julkaistu syvyyskartat. Sen tilavuus on 146,7 miljoonaa m³ eli 0,147 km³. Järven keskisyvyys on 6,8 metriä ja suurin syvyys on 26,1 metriä. Syvin kohta sijaitsee Isonselän keskellä Hoikkaniemen eteläpuolella. Järvessä on laskettu olevan 32 saarta. Niiden yhteispinta-ala on 17 ha, mikä on noin 0,8 % järven kokonaispinta-alasta. Saarista viisi on yli hehtaarin suurisia ja 27 yli aarin kokoisia. Yksikään saarista ei ylitä neliökilometriä. Isoselällä sijaitsevat suurimmat saaret Iso Lamposaari ja Pikku Lamposaari.

Järven rantaviivan pituus on 72,2 kilometriä, josta saarten rantaviivan yhteispituus on 7,8 kilometriä. Ranta on pääasiassa metsämaata, joka on paikoin soistunutta ja  pieneten peltotilkkujen rikkomaa. Luoteisrannassa sijaitsee Määttälänvaaran kylä, etelärannanssa ovat pienemmät Multasniemen ja Ylä-Suiningin kylät ja pohjoisrannalla Lehdon ja Kiviperän kylä.

## Vesistösuhteet
Järvi kuuluu Koutajoen vesistössä (vesistöaluetunnus 73) Kuusinkijoen valuma-alueeseen (73.04), johon Suiningin alue (73.043) kuuluu. Suiningin alueeseen laskee etelästä Suiniginjokea pitkin Kiitämän alueen (73.044) vesistö ja lännestä Kurikkalampeen Kaarijokea pitkin Kurikkajoen valuma-alueen (73.048) vesistö. Suiningin lähilaueelta suoraan järveen laskee 21 vähintään hehtaarin kokoista järveä. Niistä huomattavimmat ovat Piskamonjärvi (88 ha), Pikku Papuluoma (50 ha), Kiviperänlampi (44 ha), Iso Vasaluoma (32 ha), Rytilampi (30 ha), Ritalampi (13 ha), Molkinlampi (12 ha) ja Lammaslampi (10 ha).

Järven laskujoki Varisjoki on Kiitämästä alkavan Kuusinkijoen eriniminen osuus,  joka yhtyy Venäjän puolella Oulankajokeen. Se laskee Venäjällä Paanajärveen, josta vedet jatkavat Pääjärven kautta ja   Kuntijokea myöten Kuntijärveen, ja edelleen Koutajärven kautta Vienanmereen.

## Lähteet
Eteläinen hautausmaa

**Eteläinen hautausmaa** on Ikaalisten Hakumäessä sijaitseva 1800-luvun lopulla käyttöönotettu hautausmaa. Sinne haudataan nykyään vain vanhoihin sukuhautoihin. Hautausmaan muistolehto on valmistunut vuonna 2006.

## Lähteet
Siltasairaala

**Siltasairaala** on Helsingissä Meilahden sairaala-alueella sijaitseva HUS-yhtymän sairaala. Siltasairaala ja siihen liittyvä Syöpäkeskus korvasivat Töölön sairaalan sekä suurimman osan Meilahden Syöpätautien klinikan toiminnoista. Sairaala rakennettiin Meilahden tornisairaalan laboratoriosiiven ja Syöpätautien klinikan entisen sisäänkäynnin paikalle.

Siltasairaalassa on 58 tehohoitopaikkaa, 16 leikkaussalia, 4 vuodeosastoa, 215 sairaansijaa ja 69 päiväsairaalapaikkaa. Lisäksi sairaalassa on apteekki, lounasravintola ja kahvila sekä opetustiloja.

Sairaala oli HUS:n historian suurin rakennushanke ja se maksoi 305,5 miljoonaa euroa. Sairaalan rakentaminen alkoi vuonna 2018, ja sen pääurakoitsija SRV luovutti tilat sairaanhoitopiirin hallintaan aikataulussa 30. kesäkuuta 2022. Toiminta alkoi 23. tammikuuta 2023.

Rakennuksessa sijaitsee Meilahden yhteispäivystys osoitteessa Paciuksenkatu 3, jossa hoidetaan yli 16-vuotiaiden äkilliset sairaudet ja vammat sekä mielenterveyteen liittyvät ongelmat, jotka vaativat kiireellistä hoitoa.

## Katso myös
* Luettelo Suomen sairaaloista

## Lähteet
Adam Green (ohjaaja)

**Adam Green** (s. 31. maaliskuuta 1975 Holliston, Massachusetts, Yhdysvallat) on yhdysvaltalainen televisio-elokuvaohjaaja, näyttelijä, käsikirjoittaja sekä tuottaja. Hänen tunnetuimpia elokuvia ovat trillerielokuva *[[Frozen (vuoden 2010 yhdysvaltalainen elokuva)|Frozen]]* sekä kauhuelokuva *[[Hatchet]]*, jotka hän on ohjannut ja käsikirjoittanut. 

Valmistuttuaan lukiosta vuonna 1993, hän opiskeli New Yorkissa elokuva- ja televisiotuotantoa Hofstra University yliopistossa valmistuen vuonna 1997 kandidaatiksi. Vuonna 1998, Green perusti yhdessä Will Barrattin ja Cory Nealin kanssa tuotantoyhtiö ArieScope Picturesin.

## Filmografia
### Elokuvat
* *Coffee & Donuts* (2000)
* *[[Hatchet]]* (2006)
* *Spiral* (2007) (käsikirjoittanut JD Moore ja JD Boreing)
* *Grace* (2009) (Tuottajana)
* *[[Frozen (vuoden 2010 yhdysvaltalainen elokuva)|Frozen]]* (2010)
* *Hatchet II* (2010)
* *Chillerama* (2011)
* *Hatchet III* (2013) (ohjannut BJ McDonnell
* *Digging Up the Marrow* (2015)

## Lähteet

## Aiheesta muualla
*
Kolkonjärvi (Rantasalmi)

**Kolkonjärvi**  on Etelä-Savossa Rantasalmella sijaitseva järvi.

## Maantietoa
Järvi sijaitsee noin 10 kilometriä Rantasalmelta länteen päin ja se on muodostunut viime jääkauden loppuvaiheessa moreenikerrokseen syntyneisiin valtaviin uurteisiin. Sen pinta-ala on 2&nbsp;100 hehtaaria eli 21 neliökilometriä. Järvi on 15,4 kilometriä pitkä ja 2,4 kilometriä leveä.

Järvi on luodattu ja sen tilavuus on 184,5 miljoonaa kuutiometriä eli 0,185 kuutiokilometriä. Se on 24,8 metriä syvä ja sen keskisyvyydeksi on saatu 8,8 metriä. Syvin kohta sijaitsee järven lounaisrannan lähellä Kiislammen kohdalla. Järvessä on 11 saarta. Niiden yhteispinta-ala on noin hehtaari, joten järven selkä on varsin avoin. Suurin saarista on nimeltään Kolkonsaari.

Järven rantaviivan pituus on 42,6 kilometriä, josta saarten rantaviivan yhteispituus on 0,9 kilometriä. Rannat ovat peltotilkkujen harvakseltaan täplittämää metsämaastoa. Asustus on harvaa haja-asutusta. Järven ympäristössä maastosta kohoaa luode-kaakko-suuntaisia vaaroja, jotka ovat seudulle ominaisia drumliineja. Tällaisten mäkien laella sijaitsevat esimerkiksi Eteläkylä, Pirilä ja Ronkala. Valtatie 14 ohittaa järven eteläpään.

## Vesistösuhteet
Järvi kuuluu Vuoksen vesistössä (vesistöaluetunnus 04) Haukiveden–Kallaveden alueessa (04.2) Kolkonjärven valuma-alueeseen (04.24), jonka osa Kolkonjärven alue (04.242) on. Siihen laskee Rappunen Kekkolanjokea myöten ja tuo Kekkolanjoen alueen (04.243) vedet. Järven oma lähialue sisältää vain kolme pientä järveä, jotka laskevat suoraan järveen. Järven laskujoki on yläjuoksullaan Kolkonjoki ja alajuoksullaan Enojoki, joka laskee Haukiveden Joroisselkään.

## Lähteet

## Aiheesta muualla
*
Falmouth (täsmennyssivu)

**Falmouth** voi tarkoittaa ainakin seuraavia:

* Falmouth, kaupunki Cornwallissa Britanniassa
* Falmouth, paikkakunta Antiguan saarella Antigua ja Barbudassa
* Falmouth, paikkakunta Jamaikalla
* Falmouth, paikkakunta Nova Scotiassa, Kanadassa
* Falmouth, paikkakunta Kentuckyssa, Yhdysvalloissa
* Falmouth, paikkakunta Mainessa, Yhdysvalloissa
* Falmouth, paikkakunta Massachusettsissa, Yhdysvalloissa

## Katso myös
* HMS Falmouth, Britannian kuninkaallisen laivaston aluksia
* Falmouth-maalari, attikalaista mustakuviokeramiikkaa maalannut antiikin kreikkalainen vaasimaalari.
Lokot

**Lokot** ovat etninen ryhmä Sierra Leonessa. He puhuvat mandelaiseen kielikuntaan kuuluvaa kieltä, jonka nimi on myös loko. Heitä on erään arvion mukaan noin 175 000, jolloin he käsittäisivät noin 2,5 prosenttia Sierra Leonen väestöstä. Suurin osa lokoista asuu maan Pohjoisessa ja Luoteisessa maakunnassa, eritoten Bombalin piirikunnassa ja Port Lokon piirikunnassa sekä maan pääkaupungin Freetownin ympärillä.

Lokot kuuluvat mande-väestöön, jotka asuvat eri puolilla Länsi-Afrikkaa. Lokot ovat suurimmilta osin viljelijöitä ja metsästäjiä ja he uskovat, että suurin osa humanistisista ja tieteellisistä voimista kulkeutuu salaseurojen kuten Kpangbanin kautta.

## Lähteet
David Braben

**David Braben** on videopelien kehittäjä, joka tuli tunnetuksi *[[Elite]]* ja *[[Zarch]]* -pelien kehityksestä. 

Braben on Frontier Developments -yrityksen perustaja ja kuuluu Raspberry Pi Foundationin perustajiin, joka edistää tietotekniikan opetusta kouluissa.

Braben on palkittu Game Developers Choice Awards:in pioneeripalkinnolla sekä British Academy Games Awards *Academy Fellowship* -palkinnolla. Braben on saanut OBE-arvonimen. Braben on saanut Development Legend Award -palkinnon Develop Industry Excellence Awards -tapahtumassa vuonna 2005.

## Lähteet
Ruohoankerias

**Ruohoankerias** (*Heteroconger hassi*) on meriankeriaisiin kuuluva kalalaji. Sen enimmäispituus on 40 senttiä ja läpimitta 14 millimetriä. Ruohoankeriaalla on 163–177 nikamaa. Se elää lämpimissä vesissä Indopasifisella merialueella. Niitä tavataan usein hiekkapohjaisissa rinteissä koralliriuttojen lähellä 15 metristä alaspäin, missä ne vetäytyvät kaivamiinsa koloihin jonkin lähestyessä. Ne elävät yleensä yhdyskuntina, jotka voivat koostua jopa sadoista yksilöistä. Ruohoankeriaat saavat ravintonsa eläinplanktonista. Laji on vaaraton ihmiselle ja sitä käytetään akvaarioissa.

## Lähteet

## Aiheesta muualla
* Australian Museum
Purple drank

**Purple drank** on slangisana päihdyttävälle juomalle joka on sekoitus virvoitusjuomaa ja reseptillä saatavaa, kodeiinia ja prometatsiinia sisältävää yskänlääkettä. Seos tuli suosituksi Yhdysvaltojen eteläosan hip hop -yhteisössä 1990-luvulla, alun perin Houstonissa.

Juoma sekoitetaan yleensä Spritestä tai Mountain Dewista, joskus myös Jolly Rancher -makeisista, jotka makeuttavat juomaa. Purppuranvärinen sävy on peräisin yskänlääkkeessä olevista väriaineista. Käytettävän yskänlääkkeen määrä "voi ylittää jopa 25 kertaa suositellun annoksen." Seos on "tyypillisesti nautittu kahdesta sisäkkäin pidetystä styroksisesta kertakäyttömukista".

Purple drankilla on lukuisia kutsumanimiä, mm. **Purple drank**, **Lean**, **Syrup (siirappi)**, **Barre**, **Texas tea (Teksasin tee)**, **purple Jelly (purppura hyytelö)**, **Dirty Sprite (likainen Sprite)**, **Shnizz** ja **Tsikuni**.

## Vaikutukset
Purple drankin vaikutukset vastaavat tyypillisiä kodeiinin ja prometatsiinin vaikutuksia. Juoman on kuvattu aiheuttavan euforiaa, motorisia häiriöitä, letargiaa, uneliaisuutta, sekavuutta ja dissosiaatiohäiriöitä. 

Houstonilainen kirjailija Lance Scott Walker totesi, että virvoitusjuoman, yskänlääkkeen ja karamellien erittäin makea yhdistelmä tarjoaa maun, joka pysyy kielellä pitkään. Tämä ilmiö on usein houkutteleva ensikäyttäjien kannalta.

Purple drankia käytetään usein alkoholin ja/tai muiden lääkkeiden kanssa. 

### Käytön vaarat
Rap-artisti Lil Wayne joutui sairaalaan, minkä syynä väitettiin olevan purple drankin liiallinen nauttiminen; juoman nauttiminen yleensäkin voi olla vaarallista, sillä siinä olevan yskänlääkkeen määrä ylittää suositellut annokset usein kymmenkertaisesti. Prometatsiinin on myös havaittu tehostavan kodeiinin euforisoivaa vaikutusta aivoissa.

Purple drankin käyttö saattaa aiheuttaa voimakkaan psyykkisen ja fyysisen riippuvuuden.

## Lähteet
Pontiset suot

**Pontiset suot** (, ) on kuivatettu suoalue Tyrrhenanmeren rannikolla, Keski-Italiassa, Latinan maakunnassa, Velletrin ja Aprilian sekä Terracinan välisellä alueella. Se sijaitsee Roomasta kaakkoon Volskilaisten vuorten ja rannikon hiekkadyynien välissä. Alueen pinta-ala on noin 800 neliökilometriä. Soiden kuivaamiseksi tehtiin aikojen kuluessa useita yrityksiä, joissa osaksi onnistuttiin. Lopullisesti alue kuivatettiin 1930-luvulla malarian hävittämiseksi ja suon saamiseksi asutus- ja maanviljelyskäyttöön.

## Historiaa
Latinalaiset ja volskit perustivat seudulle siirtokuntia ja kuivattivat aluetta käyttöönsä 600- ja 500-luvuilla ennen ajanlaskun alkua. Rooman tasavallan alkuaikoina, 500-luvun eaa. jälkeen, seutu oli taajaan asuttu, ja siellä kerrotaan olleen 33 kaupunkia, mutta sittemmin harventunut väestö ei voinut pitää maan kuivaukselle välttämättömiä viemäreitä ja kanavia kunnossa. Alue rämettyi ja malaria karkotti väestön. Roomalaisten aikana alueen poikki rakennettiin Roomasta kaakkoon johtava Via Appia. Rooman ja Napolin välisellä kulkureitillä olleet suot olivat pahamaineinen ja vaarallinen malariapesäke. Rooman valtakunnan aikaan tästä viljavasta alueesta käytettiin nimeä Pomptinus ager.

Paavit Bonifatius VIII, Eugenius IV, Leo X, Pius IV ja Pius V jatkoivat alueen muuttamista asumiskelpoiseksi 1200-luvulta alkaen. Työt päättyivät Pius VI:n kaudella Napoleonin valloitettua Rooman 1790-luvun lopulla.

Italian kuningaskunnan aikana ajatus suoalueen hyväksikäytöstä heräsi uudelleen. Lainsäädännön muutokset vuosina 1925–1933 mahdollistivat viemäröinti-, kuivatus- ja maansiirtotöiden aloittamisen. Toisen maailmansodan taisteluiden aiheuttamien vahinkojen korjaaminen kesti 1960-luvulle asti. 

## Nykytilanne
Lopullisesti alue kuivatettiin 1930-luvulla. Lopputuloksena oli, että entisestä suoalueesta tuli merkittävä maanviljely- ja karjanhoitoalue. Seudulla on myös teollisuutta. Alueen väkiluku nousi 1920-luvun noin tuhannesta asukkaasta 300&nbsp;000:een, kun alueelle perustettiin kokonaan uusia yhdyskuntia kuten Latina, tuolloin nimellä Littoria (vuonna 1932), Sabaudia (1933), Pontinia(1934), Aprilia (1936) ja Pomezia (1938).

## Lähteet

## Aiheesta muualla

* Uusi Italia luo elämää sinne, missä 2500 vuotta on ollut vain soita, sääskiä, kuumetta ja kuolemaa, Kansan kuvalehti, 24.02.1933, nro 9, s. 18, Kansalliskirjaston digitaaliset aineistot
* Maila Talvio : Siniset kodit sinisen taivaan alla, Suomen Kuvalehti, 16.12.1933, nro 51-52, s. 31, Kansalliskirjaston digitaaliset aineistot
Pascal Boyer

**Pascal Robert Boyer** on yhdysvaltalainen antropologi, joka on ranskalaista alkuperää. Hänet tunnetaan etenkin työstään kognitiivisen uskontotieteen parissa.

Boyer opiskeli filosofiaa ja antropologiaa Pariisin ja Cambridgen yliopistoissa. Hän on opettanut muun muassa Cambridgen yliopistossa, ja vuodesta 2000 lähtien hän on ollut "Henry Luce Professor of Collective and Individual Memory" Washington University in St. Louisissa, jossa hän opettaa psykologiaa ja antropologiaa.

Vuonna 2011 Boyer sai Guggenheim Fellowship -apurahan.

## Lähteet

## Aiheesta muualla
*CV
Casamance (joki)

**Casamance** on Atlantin valtamereen laskeva joki Senegalin eteläosassa. Sen pituus on noin 350 kilometriä ja valuma-alueen laajuus noin 12&nbsp;500 neliökilometriä.

Alavalla tasangolla virtaava Casamance muodostaa alajuoksullaan estuaarin, jossa makea vesi sekoittuu meriveteen. Joki on liikennöintikelpoinen 64 kilometrin pituudelta. Sen suussa sijaitsee Ziguinchorin satamakaupunki. Joki on antanut nimensä Casamancen alueelle.

## Lähteet

## Aiheesta muualla
Tuomas Raunio

**Tuomas Raunio** (s. 13. marraskuuta 1993 Nurmo) on suomalainen pesäpalloilija, joka pelaa Superpesiksessä Seinäjoen JymyJussien joukkueessa. Raunio pelaa useimmiten sisävuoroissa kärkenä ja ulkopelipaikaltaan hän on kakkoskoppari. Raunio tunnetaan pesäpallokentällä nopeudestaan ja hyvästä heittokädestään. 

Siviiliammatiltaan Raunio on sairaanhoitaja.

## Saavutukset
### Pelaajana
* 1 Itä-Länsi-ottelua: 2017
*A-poikien SM-pronssi 2014

## Lähteet

## Aiheesta muualla
*Tuomas Raunio: "Välillä homma lähtee täysin lapasesta ja alkaa olla liiankin kivaa!"
*Pesiksen maailma, pelaajakortti Tuomas Raunio
* Seinäjoen Jymy-Jussit
G-Eazy

**Gerald Earl Gillum** (s. 24. toukokuuta 1989 Oakland, Kalifornia), taiteilijanimeltään **G-Eazy**, on yhdysvaltalainen rap-artisti ja tuottaja. G-Eazyn ensimmäinen albumi *Must Be Nice* julkaistiin 26. syyskuuta 2012, ja se sijoittui amerikkalaisen Billboard 200 -listan 3. sijalle. Kolmas albumi *When It’s Dark Out* julkaistiin 4. joulukuuta 2015. Levyllä on mukana hitti ”Me, Myself & I”, joka sijoittui monien maiden top-listoille. Spotify-kuuntelukertoja kappaleella on yli 822 000 000. Räppärin The Beautiful & Damned albumin kiertueen ensimmäisen keikan jälkeen Gerald pidätettiin kokainiin laittomasta hallussapidosta.

## Lähteet
Korkeusvakain

**Korkeusvakain** eli **korkeusvakaaja** on lentokoneen pyrstön vaakasuora osa. Se on pieni nostetta tuottava taso, jonka avulla lentokoneeseen vaikuttavan nosteen keskipistettä on mahdollista säätää. Tämä mahdollistaa koneen vakaana pitämisen. Lisäksi korkeusvakaimessa on yleensä myös korkeusperäsin, jolla koneen nokkaa voidaan nostaa tai laskea.

## Lähteet
* 

## Aiheesta muualla
Makenin yliopisto

**Makenin yliopisto** (), joka tunnettiin aiemmin nimeltä **Fatima-instituutti** (), on yksityinen katolinen yliopisto Makenissa, Sierra Leonessa. Sen perusti nimellä Fatima-instituutti katolisen kirkon emerituksen pastori George Biguzzi syyskuussa 2005. Elokuussa 2009 koululle myönnettiin yliopiston asema, jolloin se sai nykyisen nimensä. Vuonna 2016 yliopistossa oli opiskelijoita 1&nbsp;700.

## Lähteet
Sierraleonelainen keittiö

**Sierraleonelainen keittiö** seuraa tyyliltään muiden länsiafrikkalaisten ruokien tapaa. Syödyin ruoka Sierra Leonessa on riisi, jota tavallisesti tarjoillaan jokaisen ruoan yhteydessä ja jota pidetään niin perinteisenä osana maan ruokakulttuuria, etteivät sierraleonelaiset pidä ateriaa valmiina ilman sitä. Toinen suosittu ruoka on maniokki, jota murskataan fufuksi. Maniokinlehdistä tehdään kasvispataruokaa. Palmuöljyä sekä pähkinöitä syödään myös laajalti. Vaikka jamssia löytyy Sierra Leonessa, se ei kuitenkaan ole niin iso osa maan ruokakulttuuria kuin muissa Länsi-Afrikan maissa. 

Tavallisesti syötyjä lihoja ovat muun muassa vuohen ja kanan liha sekä naudanliha.

## Pataruoat
Pataruoat ovat keskeinen osa Sierra Leonen ruokakulttuuria ja maapähkinästä tehtyä pataruokaa on kutsuttu maan kansallisruoaksi. Kyseinen pataruoka koostuu kanasta ja vihanneksista, jotka maustetaan pähkinöillä kuten cashew-pähkinöillä tai maapähkinöillä. Sitä tarjoillaan usein isona ateriana perheille. 

Maniokinlehdet ovat tärkeä ainesosa sierraleonelaisessa ruoassa. Maniokkia pidetään niin sanottuna rahakasvina erityisesti sherbrojen keskuudessa. Ruokaa valmistaessa maniokinlehdet ensiksi pestään, minkä jälkeen ne murskataan joko hienosti tai morttelin kanssa. Tämän jälkeen ne silputaan ennen keittämistä, minkä jälkeen lehdet lisätään palmuöljyn kanssa tehtyyn palaver-kastikkeeseen ja sekoitetaan muiden ainesosien, kuten sipulien, pippurin, kalan, lihan tai vihannesten, kanssa, jolloin pataruoka on valmis. Tämä kyseinen pataruoka on sierraleonelaisten suosikkia niin kotona kuin ulkomaillakin. Palmuöljyn sijaan voidaan käyttää myös kookosöljyä antaakseen aterialle aistikkaamman maun.

## Katso myös
*Afrikkalainen keittiö

## Lähteet
*
*

### Viitteet

## Aiheesta muualla
Pohjoinen hautausmaa

**Pohjoinen hautausmaa** on Ikaalisten Kurinrannassa sijaitseva hautausmaa. Hautausmaata on laajennettu monta kertaa, viimeksi 1980-luvulla. Hautausmaan oma osasto uurnahaudoille valmistui vuonna 2004 ja muistelupaikka menneiden sukupolvien muistomerkin yhteyteen vuonna 2006

## Lähteet
Kotiinpaluu

**Kotiinpaluu** voi tarkoittaa ainakin seuraavia:

* *[[Kotiinpaluu (Neumannin albumi)|Kotiinpaluu]]*, Neumannin albumi vuodelta 1989
* *[[Kotiinpaluu (Jukka Kuoppamäen albumi)|Kotiinpaluu]]*, Jukka Kuoppamäen albumi vuodelta 2012
* *[[Kotiinpaluu (näytelmä)|Kotiinpaluu]]* (*The Homecoming*), Harold Pinterin vuonna 1964 kirjoittama näytelmä
* *[[Kotiinpaluu (vuoden 1928 elokuva)|Kotiinpaluu]]* (*Heimkehr*), Joe Mayn ohjaama elokuva vuodelta 1928
* *[[Kotiinpaluu (vuoden 1938 elokuva)|Kotiinpaluu]]* (*Heimat*), Carl Froelichin ohjaama elokuva vuodelta 1938
* *[[Kotiinpaluu (vuoden 1973 elokuva)|Kotiinpaluu]]* (*The Homecoming*), Peter Hallin ohjaama elokuva vuodelta 1973
* *[[Kotiinpaluu (vuoden 1992 elokuva)|Kotiinpaluu]]* (*Falling from Grace*), muusikkona paremmin tunnetun John Mellencampin elokuva vuodelta 1992
* *[[Kotiinpaluu (vuoden 2010 elokuva)|Kotiinpaluu]]*, Harri J. Rantalan ohjaama lyhytelokuva vuodelta 2010
* *[[Máhccan – Kotiinpaluu|Kotiinpaluu]]*, tunnettu myös kaksikielisellä nimellä *Máhccan / Kotiinpaluu*, Suvi Westin ja Anssi Kömin ohjaama dokumenttielokuva vuodelta 2023

## Katso myös
* *[[Star Trek IV: kotiinpaluu]]*
Naisten World Open Karate Championship

**Naisten Kyokushinin maailmanmestaruuskilpailut** (*Women's World Open Karate Championships*) on joka neljäntenä vuotena Tokiossa käytävä Kyokushin-mestaruuskilpailut. Sitä on järjestetty vuodesta 2011 lähtien ja se käydään avoimessa painoluokassa.

## Tulokset

## Mitalitaulukko

## Lähteet
Adam Green

**Adam Green** -nimisiä henkilöitä ovat:

* Adam Green (s. 1975), yhdysvaltalainen televisio-elokuvaohjaaja, näyttelijä, käsikirjoittaja ja tuottaja
* Adam Green (s. 1981), yhdysvaltalainen laulaja ja lauluntekijä
* Adam Green (s. 1990), yhdysvaltalainen alamäkiluistelija.
Corubal

**Corubal** on Geban estuaariin laskeva joki Guinea-Bissaussa ja Guineassa. Sen pituus on noin 450 kilometriä ja valuma-alueen laajuus 24&nbsp;000 neliökilometriä.

Joki saa alkunsa Fouta Djallonin ylängöltä Guineassa. Sen alkujoet ovat Tominé ja Koumba, jotka yhtyvät Gaoualin luona *Kolibaksi*. Guinea-Bissaussa joki saa nimen Corubal. Se oli aikoinaan tärkeä orjakaupan kulkureitti.

## Lähteet
Nastasia Iavorscaia

**Nastasia Iavorscaia** (s. 11. helmikuuta 1991 Chișinău) on moldovalainen karateka. Hän on sijoittunut kahdesti neljänneksi Kyokushinin EM-kilpailuissa 2014 ja 2017. Iavorscaia on voittanut Moldova Cupin kolmesti ja Ranskan mestaruuden kolmesti. Hän on voittanu myös katassa kultaa Ranskan Openissa.

## Kilpaura
Iavorscaia aloitti kamppailulajien harrastamisen Ashiharalla ja Shōtōkanilla. Hänellä on 1. danin musta vyö Ashiharassa ja on saavuttanut nuorten tasolla menestystä molemmissa tyylisuunnissa.

### Kyokushin
Iavorscaia osallistui toukokuussa 2013 painoluokallisiin EM-kilpailuihin Kiovassa harjoitellessaan vielä Ashiharaa. Hän saavutti kisojen jälkeen historian toisissa Moldovan cupissa mestaruuden 2013. Vuotta myöhemmin hän otteli EM-kilpailuissa Bulgariassa, jossa hän selvitti tiensä pronssiotteluun. Iavorscaia hävisi kevytsarjan pronssiottelussa Agata Zjawinskalle.

Helmikuussa 2015 Iavorscaia saavutti pronssia Ranskan cupissa. Hän saavutti pronssia myös Lyon Openissa alle 55-kiloisten sarjassa voitettuaan Ginger Alumin. Hän kilpaili myös katassa, jossa tuloksena oli neljäs sija. Iavorscaia oli mukana myös Saksan EM-kilpailuissa 2015, jossa hän sijoittui 5–8 parhaan joukkoon. Lokakuussa Iavorscaia otteli vielä Moldova Cupissa, jossa hän voitti kultaa alle 55-kiloisten sarjassa.

Iavorscaia voitti pronssia Ranskan cupissa 2016, kuten edellisvuoden tapaan. Sitä vastoin Ranska Openin kata-kilpailussa hän saavutti hopeaa. Toukokuussa Iavorscaia oli mukana Bulgarian EM-kilpailuissa, jossa hän eteni 8 parhaan joukkoon. Lokakuussa 2016 Iavorscaia voitti Moldova Cupin. Hän kohtasi loppuottelussa Inna Velixarin.

Tammikuussa 2017 Iavorscaia voitti Ranskan Openissa kultaa katassa. Helmikuussa hän sen sijaan voitti uransa neljännen pronssimitalin Ranskan Cupissa. Toukokuussa hän otteli toistamiseen EM-kilpailuissa pronssista, mutta hävisi tällä kertaa Lyonissa Lilia Baistiuchenkolle. Lokakuussa Iavorscaia saavutti Belgian Openin mestaruuden katassa. Joulukuussa hän saavutti Bayeux Openissa pronssia katassa.

Iavorscaia saavutti tammikuussa 2018 hopeaa katassa Ranskan Openissa. Pian helmikuussa hän saavutti Ranskan mestaruuden keskisarjassa voitettuaan loppuottelussa Juliette Lebonin tuomariäänin. Huhtikuussa Iavorscaia saavutti Saksan mestaruuden voitettuaan loppupottelussa Natalia Stachowiczin. Hänet palkittiin turnauksen naisten parhaasta taisteluhengestä.

Iavorscaia saavutti helmikuussa 2019 uransa toisen Ranskan mestaruuden. Tällä kertaa kevytsarjassa, jossa hän voitti loppuottelussa Camille Fostierin. Maaliskuussa Iavorscaia otti hopeaa kevytsarjassa Espanjan Openissa. Toukokuun EM-kisoissa Puolassa hänen matka päättyi alkukierrokselle.

Iavorscaia voitti uransa kolmannen Ranskan mestaruuden helmikuussa 2020, voitettuaan loppuottelussa Maeva Guigonisin.

## Lähteet
Uljana Grebenštšikova

**Uljana Grebenštšikova** (, s. 3. kesäkuuta 1994 Pietari) on venäläinen karateka. Hän on kahdeksankertainen maailmanmestari ja kuusinkertainen Euroopan-mestari raskaassasarjassa. Grebenštšikova on voittanut yhden maailmanmestaruuksistaan avoimessasarjassa.

## Kilpaura
Grebenštšikova oli helmikuussa 2013 Espanjan Openissa, jossa hän saavutti raskaansarjan mestaruuden voitettuaan loppuottelussa Anastasia Khasanovan. Samana vuonna Grebenštšikova saavutti ensimmäisen Euroopan-mestaruuden Ukrainassa, voitettuaan loppuottelussa Agnieszka Sypieninin. Hän saavutti samana vuonna myös EM-hopeaa avoimessasarjassa hävittyään loppuottelussa Yulia Pineginalle. Grebenštšikova otteli samana vuonna myös maailmanmestaruuskilpailuissa Japanissa, jossa hän eteni loppuotteluun ja voitti maailmanmestaruuden japanilaista Hitomi Endoa vastaan.
2014 Grebenštšikova voitti toistamiseen Euroopan-mestaruuden, tällä kertaa hän voitti loppuottelussa maannaisensa Elizaveta Ananinan. Grebenštšikova eteni myös MM-kilpailuissa loppuotteluun, jossa hän voitti myös maannaisensa Anna Egorovan.

Grebenštšikova saavutti 2015 neljä mestaruutta voittaen aluksi raskaansarjan maailman- ja euroopanmestaruudet. MM-kilpailuissa hän voitti loppuottelussa Alemgul Sabyrkhanin ja Euroopan kilpailujen loppuottelussa Maria Jaskon. Heinäkuussa hän saavutti maailmanmestaruuden joukkueturnauksessa, jossa hän kilpaili kumitessa. Marraskuussa Grebenštšikova voitti naisten historian toisen avoimen maailmanmestaruuden. Hän kohtasi voittokkaasti loppuottelussa Elena Gulkon.

2016 Grebenštšikova jatkoi menestystään voittamalla neljännen Euroopan-mestaruuden Bulgariassa. Hän eteni loppuotteluun voittamalla Maria Jaskon välierissä. Loppuottelussa Grebenštšikova voitti maannaisensa Ksenija Zasorinan. MM-kilpailuissa Grebenštšikova eteni myös loppuotteluun, jossa hän voitti Marianna Krashakovan. Se oli samalla hänen uransa viides maailmanmestaruus.

2017 Grebenštšikova voitti maaliskuussa Espanjan Openissa mestaruuden avoimessasarjassa. Kuukautta myöhemmin huhtikuussa hän MM-kilpailuissa loppuotteluun saakka. Tällä kertaa Grebenštšikova kohtasi Elizaveta Ivanovan, jonka hän voitti tuomariäänin. Euroopan-mestaruuskilpailuissa Grebenštšikova eteni loppuotteluun, jossa hän kohtasi Maria Jaskon. Kaksikko oli edellisen kerran kohdannut toisensa loppuottelussa Saksassa 2015, jolloin Grebenštšikova oli parempi. Sama toistui tälläkin kertaa ja Grebenštšikova voitti uransa viidennen Euroopan-mestaruuden.

2018 Grebenštšikova eteni huhtikuussa kuudennen kerran peräkkäin MM-kilpailujen raskaansarjan loppuotteluun, jossa hän tällä kertaa jäi hopealle hävittyään Anastasiia Khripunovalle. Syyskuussa Grebenštšikova saavutti Venäjän mestaruuden voitettuaan loppuottelussa Anastasia Hasanovan.

Grebenštšikova saavutti Venäjän keskisarjan mestaruuden maaliskuussa 2021 voitettuaan loppuottelussa Elizaveta Zabelinan. Hän kilpaili myös ensimmäistä kertaa keskisarjassa EM-kilpailuissa, jotka järjestettiin Puolassa. Grebenštšikova voitti ensimmäisellä kierroksella Carmen Slaterin. Hän eteni sittemmin välierien voiton jälkeen loppuotteluun, jossa Grebenštšikova hävisi Ksenia Zasorinalle.

## Lähteet
Chicago Justice

**Chicago Justice** on yhdysvaltalainen Dick Wolfin luoma draamasarja. Se on neljäs televisiosarja Wolfin Chicago-sarjoista.

Yhdysvalloissa sarjan esittäminen alkoi 1. maaliskuuta 2017 NBC-kanavalla. Toukokuussa 2017 NBC ilmoitti sarjan jäävän vain yhden kauden mittaiseksi.

## Tarina
Sarjassa seurataan Chicagossa sijaitsevan Cook Countyn piirisyyttäjien arkea oikeussalissa ja sen ulkopuolella.

## Näyttelijät

## Crossover-jaksot
*Chicago Justice* sijoittuu samaan maailmaan sarjojen *[[Chicago Fire (televisiosarja)|Chicago Fire]]*, *[[Chicago P.D.]]* ja *[[Chicago Med]]* kanssa. Sarjoilla on useita crossover-jaksoja.

## Tuotanto
Vuoden 2016 tammikuussa ilmoitettiin *Chicago Law* -nimisen sarjan aloittamisesta. Saman vuoden maaliskuussa sarjan nimeksi vaihdettiin *Chicago Justice*.

## Lähteet

## Aiheesta muualla
* Chicago Justice NBC.comissa 
*
Ukonniemen stadion

**Ukonniemen stadion** on vuonna 2015 Imatralle valmistunut monitoimistadion, jossa pelataan pääsääntöisesti pesäpalloa, mutta siellä järjestetään myös hiihtoa ja ampumahiihtoa. Stadion toimii Superpesiksessä pelaavan Imatran Pallo-Veikkojen kotistadionina.

## Stadionilla järjestettyjä tapahtumia
Stadionilla järjestettiin tammikuussa 2016 hiihdon SM-kilpailut. Lisäksi stadionilla järjestettiin pesäpallon Itä–Länsi-ottelu vuonna 2017.

## Kritiikkiä
Stadion sai rakennusvaiheessa osakseen kritiikkiä ja närkästymistä Imatran paikallisissa. Stadionin saamasta ympäristöluvasta tehtiin kuusi valitusta Vaasan hallinto-oikeuteen. Valitusten syiksi kerrottiin mm. marjastuksen ja golffauksen häiriintymien sekä stadionin sijoittuminen liian lähelle asutusta.

## Lähteet

## Aiheesta muualla
* Stadion IPV:n sivustolla 
* Stadion Imatran kaupungin sivustolla
Kangasjärvi (Mikkeli)

**Kangasjärvi** on Etelä-Savossa Mikkelissä, Pieksämäellä ja Juvalla sijaitseva järvi.

## Maantietoa
Järven pinta-ala on 1&nbsp;970 hehtaaria eli 19,7 km². Se on 8,6 kilometriä pitkä ja 4,8 kilometriä leveä. Järvi on luodattu ja siitä on julkaistu syvyyskartat. Järven syvin kohta on kartan mukaan yli 6 metriä, vaikka lähes koko järvi on matalampaa. Järvessä on yli 50 saarta, joista suurimmat sijaitsevat järven eteläpäässä. Suurimmat saaret ovat Raakasaari, Kirkkosaari, Kotasaari ja Potkusaari. Järven rantaviivan pituus on 53,9 kilometriä ja rannat ovat metsämaata, joka on paikoin soistunutta. Rannoilla näkyy siellä täällä peltotilkkiuja. Järven itäpuolella sijaitsee Karkeamaan kylä.

## Vesistösuhteet
Järvi kuuluu Vuoksen vesistössä (vesistöaluetunnus 04) Haukiveden–Kallaveden alueella (04.2) olevassa Sysmäjärven valuma-alueella (04.25), johon Isojoen–Sahinjoen valuma-alue (04.253) kuuluu.

Järvi laskee Haapajärveen (718 ha) alle kaksikilometristä Rakkineenjokea myöten. Vesistön reitti jatkuu Ankeleenjärveen (50 ha) johtavalla lyhyellä Välijoella, josta vedet jatkavat Isojokea myöten Monniin ja sitten Maaveteen. Sitten vedet jatkavat Sysmän kautta Haukiveteen, joka on osa Saimaata. Isojoen–Sahinjoen valuma-alueeseen kuuluu 54 yli hehtaarin kokoista järveä tai lampea. Niistä Kangasjärveen laskevista huomattavimmat ovat Iso-Tylönen (112 ha), Pitkäjärvi (80 ha), Hepokkaanjärvi (77 ha), Pikku-Tylönen (60 ha), Höytiönlampi (35 ha), Löytynlampi (23 ha), Mustalampi (17 ha) ja Haukilampi (16 ha).

## Lähteet

## Aiheesta muualla
* Pajunen, Hannu: Järvisedimentit kuiva-aineen ja hiilen varastona, GTK, 2004
Joseph Joubert

**Joseph Joubert** (7. huhtikuuta 1754 Montignac – 4. huhtikuuta 1824 Pariisi) oli ranskalainen moralisti ja esseisti, joka tunnetaan nykyään laajalti hänen kuolemansa jälkeen julkaistusta teoksesta *[[Pensées]]*.

## Lähteet
Virtua Tennis (pelisarja)

**Virtua Tennis** (nimellä **Power Smash** Japanissa) on Segan julkaisema urheilupelien sarja.

## Pelit
* *[[Virtua Tennis]]* (1999)
* *[[Virtua Tennis 2]]* (2001)
* *[[Virtua Tennis]]* (2002) Game Boy Advance
* *[[Virtua Tennis: World Tour]]* (2005) PlayStation Portable
* *[[Virtua Tennis 3]]* (2006)
* *[[Virtua Tennis 2009]]* (2009)
* *[[Virtua Tennis 4]]* (2011)
* *[[Virtua Tennis Challenge]]* (2012) Android, iOS

## Lähteet

## Aiheesta muualla
* Pelisarja MobyGamesissä
Panguma

**Panguma** on kylä itäisessä Sierra Leonessa. Kylän väkiluku on 7&nbsp;965.


SierraLeone010.jpg|Nainen pesemässä lasta Pangumassa vuonna 1935
SierraLeone015.jpg|Sande-salaseuran mendenaisia Pangumassa vuonna 1935
SierraLeoneHofstra7.12.jpg|Muusikoita Pangumassa vuonna 1936
SierraLeoneHofstra7.9.tiff|Naamiaiset Pangumassa vuonna 1936
Wasulunkat

**Wasulunkat** ovat mandekieltä puhuva etninen ryhmä Malin, Guinean ja Norsunluurannikon rajaseudulla. He ovat alun perin Samori Tourén alistamia Wasulun fulbeja, jotka ovat omaksuneet bambaroiden ja malinkejen kulttuuripiirteitä.

Wasulunkat asuvat etupäässä Malin Yanfolilan ja Bougounin piireissä sekä Kankanin alueella Guineassa. Heidän elinkeinojaan ovat riisin ja maapähkinän viljely sekä kaupankäynti ja liikenne. Uskonnoltaan wasulunkat ovat muslimeja.

## Lähteet
Sierra Leone Company

**Sierra Leone Company** oli kauppakomppania, joka oli mukana perustamassa Britannian toista siirtomaata Afrikkaan, Freetowniin nykyisen Sierra Leonen alueelle. Siirtomaa perustettiin 11. maaliskuuta 1792 ja sitä oli mukana perustamassa entiset tummaihoiset orjat Karibialta, muualta Amerikasta sekä Englannista, jotka olivat muuttaneet alun perin Nova Scotian alueelle. Kauppakomppanian perustivat omistautuneet abolitionistit kuten Granville Sharp, Thomas Clarkson, Henry Thornton sekä Clarksonin veli John Clarkson.

## Lähteet
Harlock: Space Pirate

**Harlock: Space Pirate** (, ) on japanilainen anime-elokuva, joka julkaistiin vuonna 2013.

## Näyttelijät

## Lähteet

## Aiheesta muualla
*
Esanit

**Esanit** (esaniksi Ẹ̀bhò Ẹ̀sán) ovat Nigerian etninen ryhmä, jotka puhuvat esanin kieltä. Esanit ovat perinteisiä maanviljelijöitä, perinteisen lääketieteen harjoittajia sekä metsästäjiä. He viljelevät muun muassa palmupuita, kirsikoita, pähkinöitä, persikoita, jamssia, maissia, riisiä, papuja, banaaneja, appelsiineja, tomaatteja, perunoita, okraa, ananasta ja monia muita eri vihanneksia.

Esanin kieltä pidetään tärkeänä kielenä Nigeriassa ja sitä opetetaan peruskouluissa ja puhutaan radiossa sekä televisiossa. 

Arviot Nigerian esanien väkiluvusta vaihtelevat noin miljoonan ja puolentoista miljoonan välillä. Esanin kieltä puhuvia yhteisöjä on myös Yhdysvalloissa, Yhdistyneessä kuningaskunnassa, Etelä-Afrikassa, Kanadassa, Espanjassa sekä Italiassa.

## Lähteet
Raimo Nurmi

**Raimo Nurmi** (s. 29. toukokuuta 1941 Turku) toimi Turun kauppakorkeakoulun johtamisen ja organisoinnin professorina 1982–2005. 

Nurmi väitteli valtiotieteiden tohtoriksi Turun yliopistossa 1970. Vuosina 1969–1974 hän oli liikkeenjohdon konsulttina H.B. Maynardin suomalaisessa tytäryhtiössä,  Oy Mec-Rastor ab:ssa. Sen jälkeen hän oli muun muassa Yhdistyneiden kansakuntien kehitysohjelman UNDP:n kehitysyhteistyötehtävissä Nigeriassa 1977–1978 ja Sierra Leonessa 1983. Näistä tehtävistä tasavallan presidentti Martti Ahtisaari myönsi hänelle Suomen Valkoisen Ruusun ritarikunnan I luokan ritarimerkin vuonna 1996.

Vuosina 1996–2007 Nurmi toimi Tallinnassa Estonian Business Schoolin vierailevana professorina ja sai sieltä kunniatohtorin arvon vuonna 1998.

## Lähteet
* *Suomen professorit 1640–2007*, s. 497. Helsinki: Professoriliitto. .
Akut

**Akut** ovat krion kielen murretta puhuva etninen ryhmä Gambiassa ja Sierra Leonessa. Alun perin he olivat brittien orjalaivoista vapauttamia joruboja. Myöhemmin nimitys laajentui käsittämään kaikki orjien eurooppalaistuneet jälkeläiset.

Suurin osa akuista asui Bathurstissa sekä MacCarthyn saaren Georgetownissa. He omaksuivat länsimaisen elämäntavan ja kristinuskon sekä kouluttivat lapsiaan Sierra Leonessa ja Britanniassa. Akut harjoittivat kaupankäyntiä ja vapaita ammatteja, ja ennen Gambian itsenäistymistä heillä oli huomattava asema alueen hallinnossa. Seka-avioliittojen ja alhaisen syntyvyyden takia ryhmä on kasvanut hitaasti. Vuonna 2003 Gambiassa oli 6&nbsp;556 akua, joista lähes kaikki asuivat Banjulin ja Brikaman alueella.

Laajemmassa merkityksessä aku-nimitys tarkoittaa Sierra Leonen, Gambian ja Senegalin vapautettujen jorubaorjien jälkeläisiä. Suppeassa merkityksessä sitä käytetään myös Sierra Leonen islaminuskoisista krioista.

## Lähteet
Kurankot

**Kurankot**, jotka tunnetaan myös nimillä **korankot** ja **karankot**, ovat etninen ryhmä, joka asuu Sierra Leonessa ja Guineassa. Kurankot puhuvat äidinkielenään kurankoa (tai korankoa), joka kuuluu nigeriläis-kongolaisiin kieliin. Heidän sukulaiskansansa mandinkat sekä susut ymmärtävät kurankon kieltä, sillä se on samanlainen mandinkan kielen kanssa. Kurankoja arvioidaan olevan Sierra Leonessa noin 368&nbsp;000 ja Guineassa noin 112&nbsp;000, joka tarkoittaisi heitä olevan yhteensä noin 482&nbsp;000. Kurankot ovat pääasiassa islaminuskoinen kansa, mutta useat heistä harjoittavat silti perinteisiä uskontojaan. 

Kurankot asuttavat vuoristoista Sierra Leonen koillista puolta, josta heidän asuinalueensa jatkuu Guineaan. Kurankojen asuttamalta alueelta puuttuvat sopivat tieyhteydet eikä alueelle pääse helposti, jonka takia kurankot ovat sosiaalisesti eristettyinä. 

## Lähteet
Kissit

**Kissit** ovat atlantinkongolaisiin mel-kieliin kuuluvaa kissiä puhuva kansa Guinean, Sierra Leonen ja Liberian rajaseudulla.

Kissiä puhuu vuoden 2014 väestönlaskennan mukaan 4,1 prosenttia Guinean väestöstä eli noin 431&nbsp;500 henkeä. Sierra Leonessa kissejä on vuoden 2015 väestönlaskennan mukaan 175&nbsp;800 henkeä eli 2,5 prosenttia maan väestöstä. Liberian 168&nbsp;000 kissiä muodostavat vuoden 2008 väestönlaskennan mukaan 4,8 prosenttia väestöstä.

Kissit asuvat Guineassa varsinkin Guéckédoun ja Kissidougoun prefektuureissa. Historiallisen perinteen mukaan heidän lähtöalueensa on Nigerjoen yläjuoksulla Fouta Djallonin eteläosassa. Kissien sukukansoja ovat bullomit, bagat, temnet ja landumat.

Kansan pääelinkeino on maanviljely. Tärkeimmät viljelykasvit ovat riisi, hirsi, maapähkinä, maniokki ja bataatti. Lisäksi kerätään öljypalmun hedelmiä, harjoitetaan kalastusta ja hoidetaan karjaa. Pienet kylät koostuvat pyöreistä palmunlehdillä katetuista asumuksista. Ruokavalio käsittää etupäässä palmuöljyllä ja vihanneksilla maustettuja puuroja. Käsityöammatteja ovat puunveisto, kankaiden kutominen ja värjääminen sekä saviastioiden valmistus. Kissit ovat tunnettuja ihmisiä ja elämiä esittävistä puuveistoksista ja naamioistaan.

Yhteiskuntajärjestyksen perustana on päällikön johtama suurperheiden yhteisö. Sukujärjestelmä on patrilineaarinen ja avioliitto virilokaalinen. Kissit ovat pääosin animisteja, kristittyjä tai harjoittavat synkretististä uskontoa. Noin kymmenesosa on muslimeja.

## Lähteet

## Aiheesta muualla